ประจำเดือนมาเมื่อเที่ยงคืนของวันที่ 26 เช้ามาได้เริ่มซื้อยาคุมชนิดฮอร์โมนต่ำ (minidoz) และทานในเวลา 19.30 ของวันที่ 26 มาจนถึงวันนี้ (29 ม.ค) อยากทราบว่าการที่ประจำเดือนหมดเร็ว เป็นเพราะทานยาคุมใช่มั้ยคะ แล้วตอนนี้ทานมาได้ 4 วันแล้ว สามารถมีเพศสัมพันธ์แบบหลั่งในได้มั้ยคะ (ทานยาคุมเวลาเดิมมา 4 วันติดต่อกัน บางวันทานเลทเพียง 4-5 นาทีมีผลมั้ยคะ) แล้วทานไปแล้วไม่รู้สึกว่าตัวเองมีผลข้างเคียงใดๆนอกจากประจำเดือนหมดเร็ว นับว่ายาได้ผลหรือไม่คะ ขอบค่ะ
สวัสดีค่ะ ยาคุมกำเนิดแบบที่เป็นรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าได้กินในช่วง 5 วันแรรกของการมีประจำเดือน สามารถมีเพศสัมพันธ์หลั่งในได้ การไม่มีผลข้างเคียงใดๆจากยา ไม่ได้บอกว่ายาได้ประสิทธิภาพหรือไม่ ประจำเดือนที่หมดเร็วขึ้นนั้นไม่ได้บ่งบอกว่ามีอะไรผิดปกติเช่นกัน แนะนำสังเกตรอบเดือนหลังยาคุมในแผงนี้หมดอีกครั้งนะคะ